Asteridy

Asteridy (lat. Asteridae) alebo (ako podtrieda) astrové (lat. Asteridae) sú veľký taxón (tradične podtrieda) dvojklíčnolistových rastlín, v systéme APG IV konkrétne hlavný taxón superasteridov. Vymedzenie tohto taxónu sa líši v závislosti od autora; v súčasnosti je rozšírené vymedzenie podľa APG IV.

Asteridy podľa APG IV/Stevens 2020

Systematika 
asteridy:
ericornidy(-?)
rad drieňotvaré (Cornales)
rad vresovcotvaré (Ericales)
jadrové asteridy/pravé asteridy
rad nádorkotvaré(-?) (Oncothecales) - donedávna zaraďované do radu ikacinotvaré patriaceho pod lamiidy
(bez mena)
 lamiidy/staršie: (pravé) asteridy I
 campanulidy/staršie: (pravé) asteridy II
Poznámka: Systematika podľa APG IV (rok 2016) zaznamenala okolo roku 2020 viacero zmien. Tie sú vyššie zapracované.

Charakteristika 
Charakteristickými znakmi je 5-početný aktinomorfný kvet so zrastenými korunnými lupienkami (sekundárne lupienky môžu byť redukované, rôzne modifikované alebo voľné). Vajíčko je väčšinou tenuinucelátne.

Zdroje

Asteridy
Astrové